Sivian

Sivian  e je une frazion dal comun di Rivignan Teôr inte basse furlane.

Urbanistiche
Il piçul paisut al à nome do stradis: vie Jordan Bruno e vie Sterp e al cunfine cun Rivignan, Flambruç e Sterp.Sterp a ê une frazion di Bertiûl

 Localitâts 
Il paisut al ere dividût in do borgadis: Sivian disore (6 cjasis viers Sterp) e Sivian disot (pi dongje la glesie). Dongje di chestis a erin une vore di localitâts che cul timp a stan lant pierdintsi, chês che a vivin ancjemò tês memoriis a son:

 Sivian disot /diˈzɔt/
 Sivian disore /diˈzɔre/
 la Basse /ˈbase/, un cjamp bas di front da la Zarde
 li Cumïùzzis /kumiˈut͡sis/, daûr li cjasis
 il Curtilat /kurtiˈlat/, prin curtîl di Sivian disot, vignînt su da la glesie
 li Gacjis /ˈgacis/, stradele blancje di Sivian disore fin ai Nevâi
 la Grinte /ˈgrinte/, cjamp di claps fra Sivian disore e Là disore
 il Grîv /griːf/, cjamp dongje Sterp, parsore di Là disore
 Là disore /la diˈzore/, cjamps su le drete lânt a Sterp
 Nevâi /neˈvaːi/, cjamps di poi dongje il Tai
 Nevalùts /nevaˈlus/, vecjus cjamps sote de vie Jordan Bruno, fra il Tai e la glesie (Braide dal Plevan)
 il Pradessat /pradeˈsat/, cjamps di front a Là disore
 Prâts d'Albin /praːs dalˈbin/, prâts parsore li Gacjis
 il Prât dal Bôz /praːt dal bɔːt͡s/ , prât viers Sterp
 il Pûnt dai Prâts /puːnt dai̯ praːs/, puintut fra Sivian e Sterp
 il Pûnt dal Flun /puːnt dal flun/, puint fra Sivian e Flambruç, sul Flum (il Stele)
 li Sclibis /ˈsklibis/, cjamps viers Flambruç sote li Teghis
 la Stradele dal Pravilegjo /straˈdɛle dal praviˈleɟo/, strade di cjamps che a lave di Là disore fin a li Teghis, usade durânt li rogazions
 li Teghis /ˈtɛgis/, cjamps di front da li Sclibis
 la Zarde /ˈt͡sarde/, cjamps daûr i cjasâi lant a Sterp
 Braidis
 Braide dal Fari /ˈbrai̯de dal ˈfari/, cjamps dongje la Farie
 la Farie /ˈfarie/, il laboratori dal marangon (Fari al ere il cognon)
 Braide dal Plevan /ˈbrai̯de dal pleˈvan/, cjamps daûr la glesie

centro|riquadrato|Mape di Sivian cun i nons des localitâts

Origjin
Il non al derive de citât ca si cjatave li tal 1000 d.C.: Civillium.

Glesie e comunitât
Il patron di chest paîs al è Sant Marc e la piçule glesie e à vût un incendi tal Otobre (Otubar) dal 2008 ma cumò e je tornade in funzion gracie a ducj i lavôrs di restaur e ale colaborazion de comunitât, tal incendi e jê lade brusade une impuartante paleUne pale al ê un gros cuadri alt e stret unic valôr impuartânt de glesie.

 Furlan di Sivian 
A Sivian si fevele, oltri che al talian, ancje il furlan, ma chest al à cualchi piçule diferencehttps://dpdmancul.gitlab.io/friulian-sivian/ (datrebande di paîs in in paîs al cambie un pôc). 

In particolâr a Sivian a si ziche: ch'al sarès disi  (z di raze e zigâ) al puest di  (c, ç di place) e  (z di zero) tal puest di  (z di zâl). A diference di atris paîs dongje (come Rivignan) il plurâl -ts a si lei  e no . 

Une atre particolaritât e je la trasformazion in ditongs di cualchi î (in ) e û (in ) lungjis: peit, poure, cour, misteir, al mour (ma mûr), lizeir, ...

In cualchi peraule si sint la metatesi de r cun la vocâl dongje: granâr al devente garnâr, sburtâ si dîs sbruntâ, braghessis a vegnin barghessis, ...

Dongje de desonorizazion finâl, tipiche dal furlan tant che di atris lenghis mitteleuropeanis, a Sivian la nasâl bilabiâl () in posizion finâl a devente nasâl velâr (): flun, on, grun, fun, par on.

Notis

Categorie:Paîs dal Friûl
Categorie:Frazions di Rivignan Teôr